laion/Wikipedia-Exotic huggingface dataset:
ვალერიან დოლიძე

ვალერიან სერგოს ძე დოლიძე (დ. 14 მაისი, 1916, ბათუმი, — გ. 14 აპრილი, 1993, თბილისი) — ქართველი მსახიობი, საქართველოს დამსახურებული არტისტი (1959). დაამთავრა შოთა რუსთაველის სახელობის თეატრთან არსებული სტუდია (1935). 1931-1935 და 1940-1959 წლებში იყო რუსთაველის თეატრის, 1937-1939 წლებში — სოხუმის თეატრის მსახიობი. 1959 წლიდან პედაგოგიურ მოღვაწეობას ეწეოდა. მნიშვნელოვანი როლებია: რომეო (უ. შექსპირის „რომეო და ჯულიეტა“), ურიელი (კ. გუცკოვის „ურიელ აკოსტა“), ფერდინანდი (ფ. შილერის „ვერაგობა და სიყვარული“), ერეკლე (ა. სუმბათაშვილის „ღალატი“), ჯემალი (ი. მოსაშვილის „ჩაძირული ქვები“), ლევანი (ლ. ქიაჩელის „ტარიელ გოლუა“), კრეონი (სოფოკლეს „ოიდიპოს მეფე“). გადაღებულია ფილმებში: არჩილი („მეგობრობა“, 1940), პოეტი („დავით გურამიშვილი“, 1946), ბეგლარი („წუთისოფელი“, 1971), ფანცხავა („გაქცევა გათენებისას“, 1975). მიღებული აქვს სსრკ სახელმწიფო პრემია (1951). ენციკლოპედია „საქართველო“, ტ. 474, თბ.. — გვ. გვენცაძე ა..
ვახტანგ დოლიძე

ვახტანგ ონისიმეს ძე დოლიძე (დ. 20 მაისი, 1918, ქუთაისი, — გ. 17 აგვისტო, 1986, თბილისი) — ქართველი არქიტექტორი, ხელოვნებათმცოდნე. საქართველოს ხელოვნების დამსახურებული მოღვაწე (1982), საქართველოს სახელმწიფო პრემიის ლაურეატი (1993, გარდაცვალების შემდეგ). დაამთავრა საქართველოს ინდუსტრიული ინსტიტუტი (1941). მონაწილეობდა მეორე მსოფლიო ომში. 1946 წლიდან მუშაობდა გ. ჩუბინაშვილის სახელობის ქართული ხელოვნების ისტორიის ინსტიტუტში (1971 წლიდან კულტურის ძეგლთა აღწერილობის განყოფილების გამგე). დოლიძის შრომების ძირითადი საკითხებია: შუა საუკუნეების არქიტექტურული ძეგლების, მთიანი საქართველოს საცხოვრებელი სახლების არქიტექტურა, ჩრდილოეთ კავკასიის და საქართველოს კულტურული კავშირები, მატერიალური კულტურის ძეგლების მეცნიერული აღწერა და სხვ. გარბანი. ქართული ხუროთმოძღვრების IX–X სს. ძეგლი ხევში, თბ., 1958; ხევის ხალხური საცხოვრებელი სახლები, «ქართული ხელოვნება », 1959, ტ. 5; კაზრეთის ხუროთმოძღვრული კომპლექსი, იქვე, 1987, ტ. 9; Окрестности Тбилиси, Тб., 1960 (თანაავტ.: Р. Шмерлинг, Т. Барнавели); Военно-грузинская дорога. Путеводитель по архитектурным памятникам, Тб., 1956 (თანაავტ.: Р. Шмерлинг); Рустави, Тб., 1962. კინწურაშვილი ს., ენციკლოპედია „საქართველო“, ტ. 2, თბ., 2012. — გვ. 474.
ბოლივია 2016 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მეთოთხმეტედ იასპარეზა 2016 წელს, ბრაზილიის ქალაქ რიო-დე-ჟანეიროში. ამ თამაშებზე მათ ვერცერთი მედალი ვერ მოიპოვეს. სპორტული ბმულები ↑ „Ángela Castro será la abanderada de Bolivia en los Juegos Olímpicos de Río 2016“ [Angela Castro will be Bolivia's flag bearer at the 2016 Rio Olympics] (ესპანური). Radio Panamericana. 13 July 2016. დაარქივებულია ორიგინალიდან — 10 September 2016. ციტირების თარიღი: 15 July 2016.
ვლადიმერ დოლიძე (ქიმიკოსი)

ვლადიმერ ალექსანდრეს ძე დოლიძე (დ. 25 აპრილი, 1932, თბილისი) — ქართველი მეცნიერი ქიმიისა და ქიმიური ტექნოლოგიის, ხელსაწყოთმშენებლობისა და სენსორების დარგში. ტექიკურ მეცნიერებათა დოქტორი (1985), პროფესორი (1989). დაამთავრა მოსკოვის დ. ი. მენდელეევის სახელობის ქიმიურ-ტექნოლოგიური ინსტიტუტი (1956). სხვადასხვა პოზიციაზე მუშაობდა თბილისის სამეცნიერო-საწარმოო გაერთიანება „ანალიზხელსაწყოში“ (1956-1993), ექსპერიმენტული და კლინიკური მედიცინის სამეცნიერო-კვლევით ინსტიტუტში (1994 წლიდან). 1981–1993 წლებში დოლიძე იყო სსრკ ხელსაწყოთმშენებლობის სამინისტროს ელექტროქიმიური ხელსაწყოთმშენებლობის მთავარი კონსტრუქტორი; ითვლება ყოფილ საბჭოთა კავშირში pH-მეტრიისა და იონომეტრიის ერთ-ერთ ფუძემდებელად. 2006 წლიდან იყო საქართველოს ტექნიკური უნივერსიტეტის სრული პროფესორი. გამოქვეყნებული აქვს მრავალი სამეცნიერო შრომა. მინის ელექტროდის თეორიისა და მასალების ელექტროდული თვისებების დარგში ჩატარებულ სამუშაოთა ციკლისათვის, სპეციალისტების ჯგუფთან ერთად, მიენიჭა სსრკ სახელმწიფო პრემია (1973). მიღებული აქვს სახელმწიფო ჯილდოები, მ. შ. ღირსების ორდენი (1999). მათემატიკური სტატისტიკის და მეტროლოგიის ელემენტები ქიმიაში თბ., 2002 (თანაავტ.: თ. მანჯგალაძე, ნ. თელია, მ. გვერდწითელი); Electrodes for Potentiometric High-Temperature Determination of pH. Conference on Ion Selective Electrodes, Budapest, 1977. ენციკლოპედია „საქართველო“, ტ. 2, თბ., 2012. — გვ. 475.
ბოლივია 2020 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მეთხუთმეტედ იასპარეზა 2021 წელს, იაპონიის დედაქალაქ ტოკიოში. ამ თამაშებზე მათ ვერცერთი მედალი ვერ მოიპოვეს. სპორტული ბმულები
The Pink Floyd and Syd Barrett Story

„The Pink Floyd and Syd Barrett Story“ (ინგლ. პინკ ფლოიდისა და სიდ ბარეტის ისტორია) — 2001 წლის დოკუმენტური ფილმი, რომელიც გამოვიდა 2003 წელს DVD დისკის სახით. ფილმი მოგვითხრობს სიდ ბარეტის და პინკ ფლოიდის ისტორიას. იგი პირველად გავიდა ტელეეთერში სახელწოდებით Syd Barrett: Crazy Diamond. მასში შეტანილია ინტერვიუები პინკ ფლოიდის ოთხ წევრთან და ყოფილ მენეჯერთან, პიტერ ჯენერთან. 2006 წლის გამოცემის DVD დისკში შეტანილია სრული ინტერვიუები, მონტაჟის გარეშე. 2006 წლის გამოცემის პირველი დისკი ეძღვნება BBC-ზე გასულ დოკუმენტურ ფილმს (2001). პირველ დისკზე გამოქვეყნებულია სრული ინტერვიუ როჯერ უოტერსთან. თავდაპირველ გამოცემებში ეს ინტერვიუ 10 წუთიანია, აქ კი 55 წუთს შეადგენს. მეორე დისკზე წარმოდგენილია ვრცელი ინტერვიუები დევიდ გილმორთან (36 წთ), ნიკ მეისონთან (28 წთ), რიჩარდ რაიტთან (26 წთ) და რობინ ჰიჩკოკთან (20 წთ). აქვე არის ქრონოლოგია, დისკოგრაფია და სხვა მასალები. ჯონ ეჯინტონის მიერ გადაღებული მასალა მოიცავს ინტერვიუს ჯგუფის ოთხივე ძირითად წევრთან და ასევე ბობ კლოუზთან, რომელმაც პინკ ფლოიდი 1965 წელს დატოვა. „Syd Barrett - His Early Years In Cambridge“ „Moving To London - Starting Pink Floyd“ „Getting Signed - Releasing The First Album“ „Frequent LSD Use - Syd Barrett Leaves The Real World“ „David Gilmour Takes Over - Syd Barrett Leaves Pink Floyd“ „Syd Barrett's Solo Career "Or How To Refuse To Be A Rock Star"“ „Returning To Cambridge - Syd Barrett Thinks And Searches“ „The Last Meeting Of Syd Barrett And Pink Floyd“ დამატებები როჯერ უოტერსი საუბრობს სიდზე - 9:45 დევიდ გილმორი საუბრობს „Wish You Were Here“-ზე / „Wish You were Here“ (აკუსტიკური ვერსია) - 3:26 რობინ ჰიჩკოკი - „Dominoes“ (სიდ ბარეტის სიმღერა) - 2:55 რობინ ჰიჩკოკი - „It Is Obvious“ (სიდ ბარეტის სიმღერა) - 2:45 გრემ კოქსონი (Blur) – „Love You“ (სიდ ბარეტის სიმღერა) - 2:02 „The Pink Floyd and Syd Barrett Story“ — კინოფილმების ინტერნეტ-მონაცემთა ბაზა (ინგლისური) „Syd Barrett: Crazy Diamond (2001)“ — კინოფილმების ინტერნეტ-მონაცემთა ბაზა (ინგლისური)
ანტ-1

ანტ-1 (რუს. АНТ-1) — ერთადგილიანი ექსპერიმენტული სპორტული თვითმფრინავი, რომელმაც პირველი ფრენა განახორციელა 1923 წლის 21 ოქტომბერს; წარმოადგენდა ა. ტუპოლევის საცდელ-საკონსტრუქტორო ბიუროს (რუს. ОКБ А.Н. Туполев) მიერ თვითმფრინავის დამუშავების პირველ მცდოლობას. თვითმფრინავი იყო შერეული დიზაინის მონოპლანი. ფრთათშორისი განი — 7.20 მ; თვითმფრინავის სიგრძე — 5.40 მ; თვითმფინავის სიმაღლე — 1.70 მ; ფრთის ფართობი — 10.00 მ²; მასა (ცარიელი) — 229 კგ; მასა (დატვირთული) — 360 კგ; ძრავის ტიპი — 1 ცალი ცილ.ძრ. «Анзани»; სიმძლავრე — 1 х 35 ცხ.ძ.; მაქსიმალური სიჩქარე — 125 კმ/სთ; კრეისერული სიჩქარე — 115 კმ/სთ; ფრენის სიშორე — 540 კმ; ფრენის ჭერი — 600 მ; ეკიპაჟი — 1 ადამიანი. airwar.ru // АНТ-1
პავლე ხიზანიშვილი

პავლე ხიზანიშვილი (დ. 17 იანვარი, 1910, რუსეთის იმპერია — გ. 1994, თბილისი, საქართველო) — ქართველი მსაჯი და საჭადრაკო კომპოზიტორი. რესპუბლიკური კატეგორიის მსაჯი (1950), საკავშირო კატეგორიის მსაჯი (1958), საქართველოს დამსახურებული მწვრთნელი (1990). პავლე ხიზანიშვილი რევაზ თავარიანის კონკურსი, 1992 ამოხსნა: 1. მd5 მფh4 2. მe3 f4 3. ეh8 მფg5 4. h4# თუ 1. ... f4 2. მf6 მფh4 3. ეh8 მფg5 3. ეh5# გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 50. გიორგაძე თ., ქართული ჭადრაკის მატიანე, ნაწ. II, თბ., 1997. — გვ. 336.
დავით გორგილაძე

დავით გორგილაძე (დ. 12 ნოემბერი, 1990) — ქართველი მწერალი, ჟურნალისტი, ტელეწამყვანი. დაიბადა 1990 წლის 12 ნოემბერს. დაამთავრა თბილისის სახელმწიფო უნივერსიტეტის სოციალურ და პოლიტიკურ მეცნიერებათა ფაკულტეტის ჟურნალისტიკის მიმართულება. არის ამავე უნივერსიტეტის "მედიისა და ახალი ტექნოლოგიების“ მაგისტრი. დავით გორგილაძე არის ქართული საგანმანათლებლო ინტერნეტგაზეთ mastsavlebeli.ge-ის ექსპერტ-ბლოგერი. 2018 წელს ინტელექტმა გამოსცა მისი მოთხრობების წიგნი ღმერთი სამსახურშია, რომელიც მალევე იქცა ბესტსელერად. 2021 წლის 22 მაისს საქართველოს საზოგადოებრივი მაუწყებლის ეთერში გავიდა მისი საავტორო გადაცემის, „გორგილაძის აუტანელი სიმსუბუქის“ პირველი ეპიზოდი. გადაცემის ბოლო ეპიზოდი ეთერში 2023 წლის 29 დეკემბერს გავიდა. გადაცემის დახურვას მაყურებლების მხრიდან პროტესტი მოყვა და პეტიციით მის დაბრუნებას ითხოვდნენ. 2024 წლის 7 მარტს კი დაანონსდა, რომ მისი გადაცემა იუთუბზე დაბრუნდებოდა. დავით გორგილაძის ბიოგრაფია „საქართველოს ბიოგრაფიული ლექსიკონი“ დავით გორგილაძე, გამომცემლობა „ინტელექტი“ ↑ gametv ↑ gametv ↑ საზოგადოებრივი მაუწყებელი ↑ მოქალაქეები პეტიციით ითხოვენ “გორგილაძის აუტანელი სიმსუბუქის” დაბრუნებას საზოგადოებრივ მაუწყებელზე ↑ "გორგილაძის აუტანელი სიმსუბუქე" - მალე...
ანტ-2

ანტ-2 (რუს. АНТ-2) — პირველი საბჭოთა დიურალუმინის თვითმფრინავი, შექმნილი ა. ტუპოლევის საცდელ-საკონსტრუქტორო ბიუროს (რუს. ОКБ А.Н. Туполев) მიერ. იგი პირველად სსრკ-ში 1922 წელს იქნა წარმოებული. თვითმფრინავი იყო მონოპლანი მაღლა განთავსებული ფრთით და განივი კვეთის სამკუთხა ფიუზელაჟით, რამაც გაზარდა სიხისტე და შესაძლებელი გახადა საყრდენების თავიდან აცილება. წარმოადგენდა ტუპოლევის კლუბის მიერ თვითმფრინავის დამუშავების მეორე მცდოლობას. ფრთათშორისი განი — 10.00 მ; თვითმფრინავის სიგრძე — 7.50 მ; თვითმფინავის სიმაღლე — 2.15 მ; ფრთის ფართობი — 17.30 მ²; მასა (ცარიელი) — 500 კგ; მასა (დატვირთული) — 820 კგ; ძრავის ტიპი — 1 ცალი ცილ.ძრ. «Bristol Lucifier»; სიმძლავრე — 1 х 100 ცხ.ძ.; მაქსიმალური სიჩქარე — 165 კმ/სთ; კრეისერული სიჩქარე — 125 კმ/სთ; ფრენის სიშორე — 425 კმ; სწრაფაღმავლობა — 63 მ/წთ; ფრენის ჭერი — 3000 მ; ეკიპაჟი — 1 ადამიანი; სასარგებლო დატვირთვა — 2-3 მგზავრი. airwar.ru // АНТ-2
ანტ-3

ანტ-3 პროლეტარი (რუს. АНТ-3 Пролетарий) — ორადგილიანი სადაზვერვო ტიპის საბჭოთა მთლიანლითონის თვითმფრინავი, შექმნილი ა. ტუპოლევის საცდელ-საკონსტრუქტორო ბიუროს (რუს. ОКБ А.Н. Туполев) მიერ. იგი წარმოადგენდა ბიპლანს. მისი საცდელი ეგზემპლიარი შეიქმნა 1925 წლის ივლისში, ხოლო ექსპლუატაციაში ჩაეშვა 1929 წელს. ფრთათშორისი განი — 13.00 მ; თვითმფრინავის სიგრძე — 9.40 მ; თვითმფინავის სიმაღლე — 2.95 მ; ფრთების ფართობი — 37.00 მ²; მასა (ცარიელი) — 1412 კგ; მასა (დატვირთული) — 2400 კგ; ძრავის ტიპი — 1 ცალი ცილ.ძრ. «Niper-Lion»; სიმძლავრე — 1 х 450 ცხ.ძ.; მაქსიმალური სიჩქარე — 226 კმ/სთ; კრეისერული სიჩქარე — 195 კმ/სთ; ფრენის სიშორე — 560 კმ; სწრაფაღმავლობა — 294 მ/წთ; ფრენის ჭერი — 5100 მ; ეკიპაჟი — 2 ადამიანი. airwar.ru // АНТ-3
ტბ-1

ტბ-1, ანტ-4 (რუს. ТБ-1 — „Тяжелый бомбардировщик“, АНТ-4) — საბჭოთა ბომბდამშენ-ტორპედომზიდი. პირველი მსოფლიოში სერიული წარმოების ორძრავიანი მთლიანლითონის თვითმფრინავი, შექმნილი ცენტრალური აეროჰიდროდინამიკური ინსტიტუტის (ცაგის) საავიაციო განყოფილების მიერ. მისი საცდელი გაფრენა შესრულდა 1925 წლის ნოემბერს, ხოლო ექსპლუატაციაში ჩაეშვა 1929 წელს. ფრთათშორისი განი — 28.70 მ; თვითმფრინავის სიგრძე — 18.00 მ; ფრთების ფართობი — 120.00 მ²; მასა (ცარიელი) — 4520 კგ; მასა (დატვირთული) — 6810 კგ; ძრავის ტიპი — 2 ცალი ცილ.ძრ. «М-17»; სიმძლავრე — 2 х 680 ცხ.ძ.; მაქსიმალური სიჩქარე — 207 კმ/სთ; კრეისერული სიჩქარე — 178 კმ/სთ; ფრენის სიშორე — 1000 კმ; სწრაფაღმავლობა — 170 მ/წთ; ფრენის ჭერი — 4830 მ; ეკიპაჟი — 6 ადამიანი; შეიარაღება — ექვსი 7.62-მმ ტყვიამფრქვევი ПВ-1, ბომბების საერთო წონა 1000 კგ. airwar.ru // ТБ-1
ზია დოლიძე

ზია კადირის ძე დოლიძე (დ. 20 სექტემბერი, 1937, ბათუმი — გ. 2016) — ქართველი მეზღვაური, შორეული ნაოსნობის კაპიტანი. დაამთავრა ბათუმის საზღვაო სასწავლებელი შორეული ნაოსნობის შტურმანის სპეციალობით (1964) და ნოვოროსიისკის საზღვაო ინსტიტუტის ინჟინერ-გემთწამყვანის ფაკულტეტი (1980). მუშაობდა ოდესაში შავი ზღვის სანაოსნოს მეზღვაურად, შემდეგ, 1968 წლიდან ბათუმის სანაოსნოში იყო. წვრთნები გაიარა კაპიტან ანატოლი კაჭარავას ხელმძღვანელობით. 1965–1972 წლებში მუშაობდა შორეული ნაოსნობის კაპიტნის თანაშემწედ, 1972 წლიდან — შორეული ნაოსნობის კაპიტნად. იყო სხვადასხვა ტანკერის, მ. შ. „ანაპის“ კაპიტანი. გადაჰქონდა თხევადი საწვავი ანტარქტიდასა და მსოფლიოს სხვადასხვა ქვეყანაში. 1997–2004 წლებში იყო საქართველოს საზღვაო ადმინისტრაციაში სამაშველო-საკორდინაციო ცენტრის სამმართველოს უფროსი. ენციკლოპედია „საქართველო“, ტ. 2, თბ., 2012. — გვ. 475. ზია დოლიძე — საქართველოს ბიოგრაფიული ლექსიკონი
Dassault Mirage 2000

Dassault Mirage 2000 — მეოთხე თაობის ფრანგული მრავალმიზნობრივი გამანადგურებელი. იგი შეიქმნა 1970-იან წლებში კომპანია Dassault Aviation-ის მიერ, მანამდე შეიარაღებაში არსებული გამანადგურებლების Mirage III-ის ჩასანაცვლებლად. შეიარაღებაშია 1984 წლიდან. წარმოადგენდა საფრანგეთის საჰაერო ძალების მთავარი საბრძოლო თვითმფრინავს XX საუკუნის ბოლოდან — XXI საუკუნის დასაწყისამდე. ამჟამად ის შეიარაღებაშია აზიის, ევროპისა და ლათინური ამერიკის რამდენიმე ქვეყანაში. თავისის არსებობის მანძილზე იგი განვითარდა Mirage 2000N-ად, Mirage 2000D-ად, გაუმჯობესებულ Mirage 2000-5-ად და რამდენიმე საექსპორტო ვერსიად. Mirage 2000-ის საწარმოო ხაზი შეჩერდა 2007 წელს, ბოლო თვითმფრინავის მიწოდების შემდეგ (ბოლო Mirage 2000 გადაეცა საბერძნეთის საჰაერო ძალებს 2007 წლის 23 ნოემბერს). საფრანგეთის საჰაერო ძალები ცვლის Mirage 2000 თვითმფრინავს მრავალმიზნობრივი გამანადგურებელი Dassault Rafale-ით, რომელიც შეირაღებაში შევიდა 2006 წელს. Mirage 2000С — ერთადგილიანი გამანადგურებელ-გზადამჭრელი, საბაზისო მოდიფიკაცია. Mirage 2000В — 2000С-ის მოდიფიკაციის ორადგილიანი სასწავლო-საბრძოლო ვარიანტი. Mirage 2000D — დამრტყმელი გამანადგურებელ-ბომბდამშენი, სტანდარტული შეიარაღების მატარებელი. Mirage 2000Е — მრავალმიზნობრივი გამანადგურებელი, განკუთვნილი საექსპორტოთ. Mirage 2000ED — 2000E-ის მოდიფიკაციის ორადგილიანი სასწავლო-საბრძოლო ვარიანტი. Mirage 2000N — დამრტყმელი გამანადგურებელ-ბომბდამშენი, ბირთვული იარაღის მატარებელი. Mirage 2000R — ერთადგილიანი თვითმფრინავი-მზვერავი. Mirage 2000S — 2000D-ის მოდიფიკაციის საექსპორტო ვერსია. Mirage 2000-5 — მოდერნიზებული საექსპორტო ვერსია. Mirage 2000-5F — მოდერნიზებული ვერსია განკუთვნილი საფრანგეთის საჰაერო შეიარაღებული ძალებისათვის. შეუძლია, თავითდამიზნების აქტიური რადიოლოკაციური თავაკიანი MICA-EM მართვადი რაკეტების ტარება, რომელიც ეფუძნება „გაისროლე და დაივიწყეს“ პრინციპს. ამჟამად შეიარაღებაშია შემდეგ ქვეყნებში:  საბერძნეთი;  ეგვიპტე;  ინდოეთი;  კატარი;  ჩინეთის რესპუბლიკა;  არაბთა გაერთიანებული საამიროები;  პერუ;  საფრანგეთი. იყო შეიარაღებაში შემდეგ ქვეყნებში:  ბრაზილია;  ინდონეზია;  სამხრეთ აფრიკის რესპუბლიკა; იგეგმება გადაცემა შემდეგი ქვეყნებისთვის:  უკრაინა. Official Mirage 2000 family website Dassault Mirage 2000 explanatory video
კულტურული აღმშენებლობა

„კულტურული აღმშენებლობა“ — საქართველოს სსრ განათლებისა სახალხო კომისარიატის ყოველთვიური პედაგოგიური ჟურნალი. გამოდიოდა 1930-1931 წლებში თბილისში, იყო ჟურნალ „ახალ სკოლისაკენ“ გაგრძელება. 1922 წლიდან ჟურნალი გამოდიოდა ახალი პროგრამითა და სახელწოდებით „კომუნისტური აღზრდისათვის“, გამომცემელი — სარედაქციო კოლეგია, სულ გამოიცა 1930 №№ 5, 6, 7-8, 9, 10-11 12. 1931 №№ 1-2, 3, 4,5, 6-7, 8-9, 10-11. ქართული საბჭოთა ენციკლოპედია, ტ. 6, თბ., 1983. — გვ. 69.
ლევან დოლიძე

ლევან გიორგის ძე დოლიძე (დ. 30 ნოემბერი, 1939, თბილისი) — ქართველი ჟურნალისტი, სამხედრო ისტორიის მკვლევარი. საქართველოს დამსახურებული ჟურნალისტი (1989). დაამთავრდა თბილისის სახელმწიფო უნივერსიტეტის ჟურნალისტიკის ფაკულტეტი (1968). 1959 წლიდან სამხედრო თემატიკაზე მისი მასალები იბეჭდებოდა საბჭოთა კავშირის, საქართველოს და უცხოეთის ქვეყნების პრესაში; რეპორტაჟები გადაიცემოდა ტელევიზიით და რადიოთი. აფხაზეთის ომის (1992-1993) პერიოდში იყო სახელმწიფო საბჭოს თავმჯდომარის ედუარდ შევარდნაძის პირადი წარმომადგენლი ინფორმაციის დარგში. 1990-იან წლებში მუშაობდა საქართველოს თავდაცვის სამინისტროს პრესსამსახურის უფროსად, სახელმწიფო საბჭოს თავმჯდომარის მრჩევლად, 1993 წლიდან ასევე ქართული ენციკლოპედიის მთავარი სამეცნიერო რედაქციის სამხედრო სექციის თავმჯდომარედ. გამოქვეყნებული აქვს მრავალი ნაშრომი საქართველოს სამხედრო ისტორიის საკითხების შესახებ, მ. შ. ქართველი მხედართუფროსების ბიოგრაფიები. მიღებული აქვს საქართველოს ჟურნალისტთა კავშირის პრემია (1975), დაჯილდოებულია ღირსების ორდენით (2000). გენერლები საქართველოდან : საქართველოს გენერალიტეტის სამსაუკუნოვანი მატიანე (ავტორი). - თბილისი, (ს/ს "ბ.ს. კომბ-ტი", 2003. - 752გვ.. - ISBN: 99928-0-545-5 გენერალისიმუსი, მარშლები, გენერლები, ადმირალები - ჩვენი თანამემამულენი (1700-2000) (ავტორი). - თბილისი, შპს "სეზანი", 2000. - 208გვ. ენციკლოპედია „საქართველო“, ტ. 2, თბ., 2012. — გვ. 475.
ნოდარ დოლიძე

ნოდარ გიორგის ძე დოლიძე (დ. 12 თებერვალი, 1928, თბილისი, — გ. 5 აგვისტო, 2001, იქვე) — ქართველი ქირურგი. მედიცინის მეცნიერებათა დოქტორი (1973), პროფესორი (1979). საქართველოს მედიცინის დამსახურებული მოღვაწე (1987). დაამთავრა თბილისის სახელმწიფო სამედიცინო ინსტიტუტი (თსსი) (1952). სხვადასხვა დროს მუშაობდა ქირურგად სანატორიუმ „ბორჯომ-ლიკანის“, ნ. ყიფშიძის სახელობის რესპუბლიკურ ცენტრალურ კლინიკურ საავადმყოფოში, ასევე თსსი სამკურნალო ფაკულტეტის ჰოსპიტალური ქირურგიის კათედრაზე (1979 წლიდან პროფესორი), საქართველოს სეფსისის საწინააღმდეგო ცენტრის ქირურგიული სტაციონარის ხელმძღვანელად, 1995 წლიდან — თბილისის სამედიცინო ინსტიტუტის „საქართველოს“ ქირურგიულ სნეულებათა კათედრის გამგედ. მის მიერ შემოთავაზებული იყო ჩირქოვანი სეფსის მკურნალობის მეთოდები: ავადმყოფის სისხლის გაფილტვრა ღორის ცოცხალ ელენთაში გავლით; ავადმყოფის სისხლის ულტრაიისფერი სხივებით დასხივება; ჰემო და იმუნოსორბცია; პლაზმოფორეზი; ანტიბიოტიკების ენდოლიმფურად შეყვანა და სხვ. 1985 წელს მიიღო საქართველოს სახელმწიფო პრემია. დაჯილდოებულია ზაზა ფანასკერტელის მედლით (1998) და ღირსების ორდენით (1998). ჩირქოვანი ქირურგიის აქტუალური საკითხები, თბ., 1985; Этиопатогенез поздних осложнений и заболеваний после резекции желудка у больных язвенной болезнью, Тб., 1973; Вопросы хирургической гериатрии острых заболеваний органов брюшной полости,Тб., 1976. გვენცაძე ა., ენციკლოპედია „საქართველო“, ტ. 2, თბ., 2012. — გვ. 476.
დომ პოდ ჩინარამი

„დომ პოდ ჩინარამი“ (რუს. «Дом под чинарами» – „სახლი ჭადრების ქვეშ“) — რუსულენოვანი ლიტერატურული ალმანახი, საქართველოს მწერალთა კავშირის რუსული სექციის ორგანო. გამოდიოდა თბილისში 1969-1989 წლებში (1974 წლიდან — ყოველწლიურად). ალმანახში იბეჭდებოდა საქართველოში მცხოვრები რუსულენოვანი ავტორების ნაწარმოებები, მ. შ. მ. ზლატკინის, ბ. ბებუთოვისა და სხვათა მოგონებები, სტატიები მხატვრული თარგმანის პრობლემებზე და ა. შ. სარედაქციო კოლეგიაში სხვადასხვა დროს შედიოდნენ მ. ზლატკინი, ლ. კალანდაძე, მ. ლოხვიცკი (შემდგენელი), ე. ფეიგინი, გ. ციციშვილი, ხ. ბერულავა, ი. ბოგომოლოვი, გ. ონანიანი, უ. რიჟინაშვილი. ენციკლოპედია „საქართველო“, ტ. 2, თბ., 2012. — გვ. ?.
დომენტი (ჯანდიერიშვილი)

დომენტი (ჯანდიერიშვილი) — XVIII საუკუნის დასაწყისის ქართველი სასულიერო მოღვაწე, არქიმანდრიტი, კალიგრაფი. დომენტი (ჯანდიერების საგვარეულოდან) ცნობილია მისი მოღვაწეობით ემიგრაციაში, მოსკოვის ქართველთა ახალშენში, სადაც ის დარეჯან ბატონიშვილის (არჩილ მეფის ასული) კარის წინამძღვარი იყო. 1735 წელს დაასრულა „სადღესასწაულოს“ სლავურთან შეჯერება და აღწერა იგი სრული თვენით, გალობებით, სვინაქსარით, „სადღესასწაულოს მეტაფრასით, ოთხითა და იბაკოთი (სადღესასწაულო სათქმელები)“. მისი გადაწერილი უნდა იყოს ასევე „ქრონოგრაფის“ ერთი ნუსხაც. გასწორებული და გამრავლებული აქვს საღვთისმეტყველო ლიტერატურის მრავალი ძეგლი. სიხარულიძე ფ., ენციკლოპედია „საქართველო“, ტ. 2, თბ., 2012. — გვ. 478.
ემზარ ჭუმბურიძე

ემზარ ჭუმბურიძე (დ. 2 ივნისი, 1945, სოფელი ზედა სიმონეთი, თერჯოლის რაიონი, საქართველოს სსრ) — ქართველი ელექტრიკოსი, მწვრთნელი და საჭადრაკო კომპოზიტორი. შედგენილი აქვს 300-მდე საჭადრაკო კომპოზიცია. მან 2010 წელს გამოსცა სამსვლიანი საჭადრაკო ამოცანების წიგნი, სადაც განლაგებულ ფიგურებს ლათინური ანბანის და არაბული ციფრების ფორმა აქვს. ემზარ ჭუმბურიძე „აკაკი-150“, 1991 ამოხსნა: 1. ეh7 კe3 2. c5 კ:c5 3.მფa8 მფf1 4.ეb7 e1ლ 5.ეb1 ლb1 პატი გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 65. ჭუმბურიძე ე., სამსვლიანი საჭადრაკო ამოცანები ინგლისური ანბანისა და ციფრების მიხედვით, თბ., 2010.
გიურსუ (ფინდიქლის რაიონი)

გიურსუ (თურქ. Gürsu) — სოფელი ფინდიქლის რაიონში, რიზეს პროვინცია, თურქეთი. მდებარეობს რიზედან 71 კილომეტრში, ხოლო რაიონის ცენტრ ფინდიქლიდან 11 კილომეტრში. 2020 წლის მონაცემებით სოფელში 126 ადამიანი ცხოვრობს. ↑ Gürsu Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Rize Fındıklı Gürsu Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020.
ჰარა (ფინდიქლის რაიონი)

ჰარა (თურქ. Hara) — სოფელი ფინდიქლის რაიონში, რიზეს პროვინცია, თურქეთი. მდებარეობს რიზედან 66 კილომეტრში, ხოლო რაიონის ცენტრ ფინდიქლიდან 6 კილომეტრში. 2020 წლის მონაცემებით სოფელში 186 ადამიანი ცხოვრობს. ↑ Haraköy Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Rize Fındıklı Haraköy Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020.
იჰლამურლუ

იჰლამურლუ (თურქ. Ihlamurlu) — სოფელი ფინდიქლის რაიონში, რიზეს პროვინცია, თურქეთი. მდებარეობს რიზედან 72 კილომეტრში, ხოლო რაიონის ცენტრ ფინდიქლიდან 12 კილომეტრში. 2020 წლის მონაცემებით სოფელში 403 ადამიანი ცხოვრობს. ↑ Ihlamurlu Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Rize Fındıklı Ihlamurlu Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020.
იური შოსტი

იური შოსტი (დ. 8 ნოემბერი, 1930, ახალსენაკი, ცხაკაიას რაიონი, საქართველოს სსრ) — უკრაინელი საჭადრაკო კომპოზიტორი, საქართველოდან საცხოვრებლად გადავიდა დონეცკში. იური შოსტი „ჩერვონი გირნიკ“, 1961 I პრიზი ამოხსნა: 1. ლh7 გიორგაძე თ., ქართული ჭადრაკის მატიანე, ნაწ. II, თბ., 1997. — გვ. 335.
გრიგოლ კალანდარიშვილი

გრიგოლ კალანდარიშვილი (დ. 27 აგვისტო, 1911, ოზურგეთი, რუსეთის იმპერია — გ. 2004, ოზურგეთი, საქართველო) — ქართველი ინჟინერი, მოჭადრაკე და საჭადრაკო კომპოზიტორი, იყო ცნობილი „გურულების ბოტვინიკის“ მეტსახელით. იყო გურიის მრავალგზის ჩემპიონი, ადგენდა ორსვლიან ამოცანებს. გრიგოლ კალანდარიშვილი ამოხსნა: 1. კe5 გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 49. გურგენიძე დ., ქართული ჭადრაკი 2004-2007, თბ., 2008. — გვ. 87.
ეკლესია ღმერთის საელჩო

ეკლესია ღმერთის საელჩო ― პროტესტანტული მიმართულების ეკლესია. დააარსა 1994 წელს პასტორმა სანდი ადელაჯამ. დაარსებიდან 15 წლის განმავლობაში „ღმერთის საელჩო“ გადაიქცა ყველაზე მსხვილ ქარიზმატულ ეკლესიად ევროპაში. მათ 45 ქვეყანაში 600-ზე მეტი ეკლესია გახსნეს. ამ ეკლესიის სამი ათას ლიდერზე მეტი მსახურობს კიევში. „ღმერთის საელჩოს“ ცენტრალურ ტაძარში ყოველთვიურად ათასობით ადმაიანი დადის. უშუალოდ სანდი ადელაჯა 25000-წევრიან ეკლესიას ხელმძღვანელობს. ეკლესია ევროპის სხვადასხვა ქვეყნებში 200-მდე სამრევლოს აერთიანებს. ის წარმოდგენილია ასევე ისრაელში, ინდოეთსა და აშშ-ში. 1994 წლის 6 თებერვალს კიევის ერთ-ერთ ბინაში 7 ადამიანი შეირკიბა. ისინი იყვნენ ეკლესია „რწმენის სიტყვის“ დამფუძნებლები. 12 სექტემბერს ეკლესიამ ოფიციალურად გაიარა რეგისტრაცია. ათი წლის შემდეგ ეკლესიამ 20 000 წევრი შეიძინა. ამ ეკლესიის მრევლის რწმენით, სანდი ადელაჯა არის ადამიანი, რომელიც ღმერთა გამოარჩია მქადაგებლად. სანდი ადელაჯა დაიბადა ნიგერიაში და აღმოსავლეთ ევროპაში ჩავიდა ჟურნალისტიკის სასწავლებლად. მან ცხრა თვეში ისწავლა რუსული ენა და დაიწყო ქადაგება ამ ენაზე. ის ერთ-ერთი მნიშვნელოვანი ფიგურა იყო ნარინჯისფერი რევოლუციისდ როს. ეკლესია აღიარებს სამებას, სწამს ქრისტეს განკაცება სამყაროს გადარჩენისთვის. ეკლესიის ყოველი წევრი იღებს ვალდებულებას, იქადაგოს ქრისტიანობა. ეკლესიას სხვადასხვა ქალაქში გახსნილი აქვს უფასო სასადილოების ქსელი „სტეფანიას სამზარეულო“, ასევე სარეაბილიტაციო ცენტრები, უსახლკაროთა და ბავშვთა თავშესაფრები. საქართველოში ეკლესია „ღმერთის საელჩო“ დაფუძნდა 1994 წელს სახელწოდებით „გამარჯვება“, ხოლო „ღმერთის საელჩო“ ეწოდა 2004 წლიდან. მას ჰყავს ერთი პასტორი და 50-მდე წევრი. ეკლესია წარმოდგენილია მხოლოდ თბილისში, სადაც მოქმედებს ერთი ტაძარი. 1999 და 2005 წლებში ეკლესია ფუნდამენტალისტურად განწყობილი ადამიანების თავდასხმის ობიექტი გახდა. თინიკაშვილი დ., ეკლესია „ღღმერთის საელჩო“ // „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 309-311, ISBN 978-9941-0-0902-0.
კულტურული ფენა

კულტურული ფენა — არქეოლოგიაში, ადამიანის ცხოვრების კვალის შემცველი მიწის ფენის სახელწოდება. კულტურული ფენის სისქე სხვადასხვა (რამდენიმე სმ-იდან 30-35 მ-მდე), რაც განაპირობებულია აღნიშნულ ადგილას ადამიანის ცხოვრების ან მოქმედების ინტენსივეობითა და ხანგრძლივობით. კულტურული ფენაში აღმოჩენილი ნივთიერი ძეგლები გამოიყენება კაცობრიობის წარსულის შესასწავლად. ქართული საბჭოთა ენციკლოპედია, ტ. 6, თბ., 1983. — გვ. 69.